hvilken form for frivilligt arbejde må jeg udføre på dagpenge eller efterløn?
Ase skelner mellem to ting, når vi kigger på dit frivillige arbejde. Vi kigger på om du udfører frivillige aktiviteter eller frivilligt ulønnet arbejde.
Når det drejer sig om frivillige aktiviteter må du arbejde alle de timer du vil, mens du er på dagpenge eller efterløn. Men frivilligt ulønnet arbejde må du kun udføre 10 timer om ugen i gennemsnit i en udbetalingsperiode, mens du er på dagpenge. Er du efterlønsmodtager må du kun udføre frivilligt ulønnet arbejde 15 timer om ugen uden fratræk.